Brann-stopper vurderer å legge opp

Markus Jonsson kan ha spilt sin siste kamp etter å ha slått opp leggskaden igjen.

Publisert Publisert 28. august 2014

FORNØYD: Markus Jonsson har trent under Rikard Norling tidligere og mener det er en meget god trener. Foto: DIGITALSPORT

Denne artikkelen er over seks år gammel

Brann-stopper Markus Jonsson kom til Stadion etter lagets torsdagstrening på Leikvang med bandasje rundt leggen.

Han har slått opp igjen skaden som har holdt ham ute i månedsvis denne sesongen.

— Det skjedde da vi skulle gjøre noen sprinter. Utrolig frustrerende, når jeg har brukt så lang tid på å bli frisk og bygge meg opp, og spilte 75 minutter mot Vålerenga, uten å være plaget, sier han til BT.

På vei i garderoben snakket han rolig og fattet om at han tror karrieren kan være over. Brann-kontrakten hans varer ut året, og han vil gjøre arbeidet som kreves i et forsøk på å bli skadefri før sesongslutt.

Men:

— Jeg har ingen større forhåpninger om at leggmuskelen skal bli bra eller en fortsatt fotballkarriere utover denne sesongen.

- Du tenker å legge opp?

— Sånn kjennes det nå, i hvert fall.

Han ser heller ikke særlig lyst på sjansen før å spille mer denne sesongen.

— Akkurat nå kjennes det som det meste av håpet er borte. Men så lenge jeg har kontrakt er det min plikt å forsøke å trene meg opp, sier han.

Jonsson kom til Brann før 2012-sesongen og var kaptein inntil årets sesong.

— Jeg har lagt ned ekstremt mye arbeid for å gjøre muskelen sterk og utholdende. Så skjer dette. Det kjennes litt håpløst, sier Markus Jonsson.

Publisert Publisert: 28. august 2014 13:03 Oppdatert: 28. august 2014 14:34